PRAVILA ZA NAGRADNU IGRU ASA BANKA DIONIČKO DRUŠTVO SARAJEVO

## Nagradna igra ASA Banke „Plaćaj i osvoji“

Na osnovu Zakona o igrama na sreću („Službene novine Federacije BiH“, br. 48/15 i 60/15), kao i pravilnika o sadržaju pravila, uslovima i načinu priređivanja nagradnih igara, Službene novine Federacije BiH br. 30/16., ASA Banka d.d. Sarajevo donosi:

# **PRAVILA ZA NAGRADNU IGRU**

# **1. ORGANIZATOR**

# Nagradnu igru **„Plaćaj i osvoji“** u sklopu VISA kampanje u saradnji sa Čardaci d.o.o. Vitez organizuje ASA Banka d.d. Sarajevo, sa sjedištem: Trg međunarodnog prijateljstva 25, 71 000 Sarajevo, Bosna i Hercegovina (u daljem tekstu Organizator), PDV broj; 218250930003 ID: 4218250930003.

**2. SISTEM I TRAJANJE NAGRADNE IGRE**

Nagradna igra počinje **23.01.2023. i traje do 31.12.2023. godine.**

Pravo učešća u nagradnoj igri imaju svi klijenti ASA Banke koji zadovoljavaju unaprijed utvrđen kriterij iz nagradne igre.

## U slučaju da Klijent ne želi sudjelovati u nagradnoj igri ili ne želi da njegovi lični podaci budu objavljeni u dijelu ovih Pravila pod naslovom „Obaviještavanje dobitnika i uručenje nagrada“, treba o tome, zaključno s danom­­­ 31.12.2023. godine, dostaviti pisanu obavijest na adresu ASA Banka d.d. Sarajevo, Trg međunarodnog prijateljstva 25 (Odjel za marketing i komunikacije ), sa naznakom „Za nagradnu igru Plaćaj i osvoji“, u sklopu VISA i ASA Banka d.d. Sarajevo kampanje za unapređenje prodaje i aktivacije VISA kartica.

## Istekom ovog roka smatrat će se da korisnik pristaje na sudjelovanje u nagradnoj igri, kao i da pristaje da njegovi lični podaci budu objavljeni, te da prihvata prava i obaveze iz ovih Pravila.

**Banka je definisala sljedeće kriterije koje uzima u obzir prilikom izvlačenja dobitnika:**

1. Mjesečna nagrada vikend u Etno selu „Čardaci“ – mjesečno izvlačenje 16 dobitnika. U nagradnom izvlačenju učestvuju svi klijenti koji su u periodu trajanja nagradne igre izvršili plaćanje bilo kojom VISA karticom sa minimalnim iznosom od 50 KM

**Izvlačenje dobitnika nagradne igre:**

1. 12 mjeseci x 16 nagrada vikend u Etno selu „Čardaci“, iznos jedne nagrade: 572,00 KM, ukupno 192 nagrade

Ukupna vrijednost nagradnog fonda iznosi: 110.000,00 KM

Svakog mjeseca, počevši od februara 2023. godine, sretni dobitnici se izvlače metodom slučajnog odabira u prostorijama ASA Banke u 14:00 sati.

Izvlačenje će nadgledati tročlana komisija koju odabere Organizator. Odluka komisije je konačna i obavezujuća i neće biti dozvoljena dalja korespondencija.

**Osim dobitnika, komisija će izvući i 16 alternativnih dobitnika, što će biti konstatovano zapisnički.**

**Tokom izvlačenja nagrada biće sačinjen zapisnik koji će sadržavati ime i prezime dobitnika, datum rođenja, adresu i mjesto prebivališta, te broj telefona.**

**3. PODRUČJE ORGANIZIRANJA I PROVOĐENJA NAGRADNE IGRE**

Nagradna igra se organizira i provodi na području Federacije Bosne i Hercegovine.

**4. PRAVO NA UČEŠĆE**

U nagradnoj igri mogu učestvovati postojeći klijenti ASA Banke koji su u periodu trajanja nagradne igre izvršili plaćanje bilo kojom VISA karticom sa minimalnim iznosom od 50 KM, a u skladu sa članom 2. ovih pravila.

Pravo učešća nemaju zaposlenici ASA Banka d.d. Sarajevo, partnera koji direktno učestvuju u ovoj nagradnoj igri, kod nezavisnih partnera, u marketinškim agencijama uključenim u ovu promociju, kao ni uži članovi njihovih porodica.

Učesnici će o nagradnoj igri biti obaviješteni putem sredstava javnog informisanja, u skladu sa komunikacijskim planom ove nagradne igre.

**5. SVRHA ORGANIZIRANJA NAGRADNE IGRE**

Svrha nagradne igre je unapređenje rezultata prodaje i aktivacija VISA kartica.

**6. OBAVJEŠTAVANJE DOBITNIKA I URUČENJE NAGRADA**

6.1. Svi dobitnici nagrada bit će obaviješteni telefonskim ili pisanim putem najkasnije u roku od 3 (tri) dana od dana izvlačenja. Ukoliko ne bude moguće kontaktirati dobitnika nagrade u roku od 7 (sedam) dana od dana izvlačenja, na osnovu kontakt podataka koje Banka ima o dobitniku, isti gubi nagradu, a obavještavaju se alternativni dobitnici u narednih 2 dana.

6.2. Organizator nagradne igre određuje mjesto i način preuzimanja nagrada.

6.3. Porez na dohodak snosi dobitnik nagradne igre.

6.4. Učesnici mogu biti pozvani da učestvuju u javnim događajima. Učesnici i pobjednici u nagradnoj igri prihvataju uslov da imena pobjednika, njihova adresa i fotografija mogu biti korišteni i objavljivani kao foto, audio i videomaterijal od strane Organizatora.

Učestvovanjem u nagradnoj igri učesnici daju dozvolu Organizatoru da koristi njihova imena i/ili ličnost radi reklame ili prodaje bez dodatne kompenzacije. Trenutkom preuzimanja nagrade prestaju sve obaveze Banke prema dobitniku, te time nagradna igra završava.

Korisnici koji budu izvučeni kao dobitnici biće im omogućeno da potpišu saglasnost za korištenje ličnih podataka u nagradnoj igri, te da njihovi lični podaci budu objavljeni u dijelu ovih Pravila pod naslovom „Obaviještavanje dobitnika i uručenje nagrada”.

Rezultati nagradne igre biti će objavljeni u jednim dnevnim novinama na području Federacije Bosne i Hercegovine, te na web stranici [www.asabanka.ba](http://www.asabanka.ba) najkasnije 8 dana od dana izvlačenja uz pisanu saglasnost dobitnika za objavu ličnih podataka.

Izvlačenje dobitnika mjesečnih nagrada, metodom slučajnog odabira, obavit će se svakog 6-tog u mjesecu u 14:00 sati, počevši od februara 2023. godine. Posljednje izvlačenje će biti 06.01.2024. godine u 14:00 sati.

Izvlačenje dobitnika se sprovodi u prostorijama ASA Banka d.d. Sarajevo.

**7. NAGRADE I PRIBLIŽNE MALOPRODAJNE VRIJEDNOSTI NAGRADA U FBIH**

1.      Vikend u Etno selu „Čardaci, ukupna količina 192

Ukupna vrijednost nagradnog fonda iznosi 110.000,00 KM.

Dobitnik dobivenu nagradu ne može mijenjati za drugu nagradu ili za novac. Dobitnik nagradu ne može prenositi na treća lica. Broj nagrada je ograničen i ni u kojem slučaju neće biti dodijeljeno više nagrada nego što je predviđeno ovim Pravilima.

**8. OBJAVA PRAVILA**

Svi učesnici nagradne igre saglasni su sa pravilima nagradne igre koja će biti objavljena u najmanje jednim dnevnim novinama na području Federacije BiH po dobijanju saglasnosti Federalnog Ministarstva finansija.

**9. RJEŠAVANJE SPOROVA**

Svi eventualni sporovi između Organizatora i učesnika u ovoj nagradnoj igri će se rješavati sporazumno, a u slučaju da se nastali spor ne može riješiti sporazumno određuje se nadležnost suda u Sarajevu.

**10. POREZ, ZAMJENA, PRIJENOS I ODGOVORNOST U VEZI S NAGRADOM**

Organizator nagradne igre je dužan utvrditi poreznu osnovicu od vrijednosti nagradnog fonda i izvršiti uplate u skladu sa Zakonam o igrama na sreću („Službene novine Federacije BiH“, br. 48/15 i 60/15).

Dobitnik nagradne igre se smatra obaveznim izmiriti obaveze utvrđene Zakonom o porezu na dohodak („Službene novine FBiH“, br. 35/08). Nije dozvoljena nikakva zamjena nagrade njenom vrijednošću u novcu. Nagrade se ne mogu prenijeti niti ustupiti drugima.

**11. OTKAZIVANJE**

ASA Banka d.d. Sarajevo zadržava pravo prekida nagradne igre uz obavezu prethodne najave putem sredstava informisanja, te bez bilo kakvih drugih obaveza prema učesnicima nagradne igre.

**12. ZVANIČNA PRAVILA NAGRADNE IGRE**

Učešćem u nagradnoj igri učesnici prihvaćaju navedena zvanična pravila.

Odluke Organizatora donesene prema Pravilima o provođenju nagradne igre konačne su i obavezujuće za sve učesnike.

Rješenjem Federalnog ministarstva finansija, broj UP-05-12-1-48/23 od 20.01.2023. godine.

Broj protokola: 13-1801/23 od 17.01.2023. godine.